| **BERCZELI ÁGNES** | **Konzulens:** |
| --- | --- |
| 3. aktív félév | **Dr. Szalók Zsófia Csilla** |
| Kereskedelmi, Vendéglátóipari és Idegenforgalmi Kar | főiskolai tanár, PhD |
| BGE KVIK | BGE KVIK |

**A holisztikus, természettudós, önfenntartó, közösségi ember csodája**

A dolgozat fő kutatási kérdései primer és kvalitatív mélyinterjúk formájában az alábbiak: miért választották a vidéki önfenntartó életvitelt az interjúalanyok és hogyan élnek?

A használt kutatásmódszertan eredendően induktív tehát megfigyelés alapú, ennek primer tapasztalati része első körben a Gyüttment Fesztivál. A fórum 2016 óta szolgált információkkal a városból vidékre költözni szándékozóknak, az önfenntartó és közösségi életvitel eddigi tapasztalatait adva át, ráadásul természeti környezetben, kistermelői hálózatok terményeiből látva el a résztvevőket, terménybelépővel váltva ki a jegyfizetést és ingyenes részvételt kínálva lóháton és biciklivel érkezőknek, lebomló mosdószereket engedve területén használni és saját étkészletet, vagy a helyett lebomló, újrahasznosított eszközöket adva. A már aktívan működő helyszínek egymás számára is szolgálnak hasznos információkkal. Második körben az ausztrál Permakultúra Kutató Intézet (PRI) Írországban megkezdett tevékenysége.

Szekunder források egyrészt: internetes, magyar és külföldi, közgazdaságtani és boldogság-pszichológiai szakirodalmi források, tudományos mutatók, könyvek, tananyagok. Mindezekből kiderült, hogy a szükséges gyakorlati lépések megtétele a jólét és fenntarthatóság irányába már évekkel ezelőtt megkezdődtek magasabb szervezeti szinteken: javaslatok és tervszerű, kollektív célkitűzések formájában. Másrészt a Vidéki élet sikerének titka című videóinterjú sorozatból hozott példák. A kutatás a gyakorlati példák azonosságait és különbözőségeit is listázza.

A deduktív módszertan levezető, következtető részegysége a dolgozat végén foglalja össze a tartalmi lényeget és von le konzekvenciákat a megszerzett információk alapján, a folyamatok összefüggésének megértését szolgálva.

Az elért eredmény túlmutat az elérni szándékozott egyéni célon, melynek rejtett személyes kérdése az volt, hogyan lehet bekapcsolódni aktívan az önfenntartó vidéki közösségi hálózatba. A dolgozat témája közügy, mivel a klímavészhelyzet problémájára mutat fel optimális megoldási kulcsokat, ezzel az ökoturizmus rendszerét továbbfejlesztve. A feltárt információk alapján a javaslatban konkretizálódnak azok a gyakorlati tervek, amelyek jövőbe mutatóan, munkahelyeket kínálnak vidéke költözni vágyóknak, és közösségteremtő, fenntartó erővel bírnak. A kutatott rendszerek kiadták hiányosságaikat és a lehetőségeket, amelyek közösségszervezői feladatköröket mutatnak.